Az ajánlati felhívás 5. sz. melléklete

VÁLLALKOZÁSI SZERZŐDÉS
(tervezet)

mely létrejött egyrészről a	Budapest Főváros VIII. kerület Józsefvárosi Önkormányzat
székhely:			1082 Budapest, Baross utca 63-67.
törzsszám:			7535715
adószám:			15735715-2-42
számlaszám:			11784009-15508009
képviseli:			Pikó András polgármester
mint Megrendelő (a továbbiakban: Megrendelő), 

[bookmark: _heading=h.30j0zll]másrészről a		
székhely: 		
cégjegyzékszám:	
adószám:	
számlaszám:	
képviseli:	
mint Vállalkozó (a továbbiakban: Vállalkozó)

(a továbbiakban együtt: Felek) között az alulírott helyen és időben az alábbi feltételekkel:
Preambulum
A Budapest Főváros VIII. kerület Józsefvárosi Önkormányzat a Józsefvárosban elérhető közszolgáltatásokkal való elégedettséggel kapcsolatos kutatás” tárgyú, közbeszerzési értékhatárt el nem érő beszerzési eljárást (a továbbiakban: beszerzési eljárás) folytatott le.
Vállalkozó a beszerzési eljárásra érvényes ajánlatot nyújtott be, amely a felhívás szerinti értékelési szempont alapján a legjobb ár-érték arányt tartalmazó ajánlatként került kiválasztásra.
Jelen szerződés elválaszthatatlan részét képezi a beszerzési eljárás ajánlati felhívása (1. sz. melléklet), a Vállalkozó ajánlata (2. sz. melléklet). Felek fentiekre tekintettel az alábbi szerződést kötik.
Felek rögzítik, hogy a Megrendelő a polgári törvénykönyvről szóló 2013. évi V. törvény (a továbbiakban: Ptk.) 8:1. § (1) bekezdés 7. pontja alapján szerződő hatóságnak minősül. 
A szerződéskötésre a ………/2026. (………) számú polgármesteri határozat alapján kerül sor. Jelen szerződés kizárólag abban az esetben érvényes és hatályos, amennyiben a polgármesteri határozat aláírásra került. 
I. A szerződés tárgya
A Megrendelő megbízza a Vállalkozót a “Józsefvárosban elérhető közszolgáltatásokkal való elégedettséggel kapcsolatos kutatás” tárgyú szolgáltatás megszervezésével és lebonyolításával.
A kutatás során a Vállalkozó feladata 800 háztartásból adatok, információk gyűjtése a Józsefvárosban élők körében a kerületi közszolgáltatásokkal kapcsolatos elégedettségről, a folyamatban lévő és megvalósult önkormányzati fejlesztésekkel kapcsolatos tájékozódásról és elégedettségről, a kerületi lakosok tájékozódási formáiról, illetve a kerületi lakosok részvételi folyamatokban való részvételéről.
A Vállalkozó a megrendelést elfogadja. 
A szerződés tárgya szerinti feladatot a Vállalkozónak fokozott gondosság mellett kell ellátnia.
Felek rögzítik, hogy Vállalkozó a feladat ellátása során alvállalkozó(k) (Ptk. szerint közreműködők) igénybevételére jogosult, akként, hogy az igénybe vett alvállalkozó(k)ért úgy felel, mintha a munkát maga végezte volna. Nem jogszerű igénybevétel esetén felel mindazon károkért is, melyek ezek nélkül nem következtek volna be. 

II. A Felek jogai és kötelezettségei
A Vállalkozó köteles minden jelen szerződésben meghatározott tevékenysége során a mindenkor hatályos vonatkozó jogszabályok, egyéb rendelkezések, továbbá a szakmai szabályok betartására. 
A Vállalkozó tevékenysége során nem sértheti a Megrendelő jó hírnevét, azt köteles folyamatosan megőrizni a tevékenysége ellátása során.
A Vállalkozó és közreműködője olyan tevékenység ellátását nem vállalhatja, amely sértheti, vagy veszélyeztetheti a Megrendelővel szembeni jelen szerződésben foglalt kötelezettségei teljesítését. 
A Vállakozó köteles folyamatos kapcsolatot tartani a Megrendelővel, felkérés esetén beszámolni saját tevékenységéről, szakmai működéséről.
Megrendelő jogosult a Vállalkozónak utasítást adni a feladat ellátása tekintetében, azonban az adott utasítás nem teheti a szolgáltatást terhesebbé. Ha a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát. Vállalkozó szükség esetén konzultációt kezdeményez Megrendelőnél a feladat teljesítésének egyeztetése érdekében. Ezen kötelezettség teljesítésének elmaradása a Vállalkozó terhére esik.
Megrendelő jogosult a Vállalkozó tevékenységét ellenőrizni, valamint szükség esetén tájékoztatást kérni. Vállalkozó köteles a kért tájékoztatást megadni 5 munkanapon belül (kivéve, ha a tájékoztatás, ill. az érintett feladat jellegéből, vagy jelen szerződésből más nem következik), szükség esetén a teljesítéssel kapcsolatban a Megrendelőt kérés nélkül tájékoztatni. Az ellenőrzés elmulasztása vagy nem megfelelő ellátása nem mentesíti a Vállalkozót a szerződésszegés jogkövetkezményeitől.

III. Vállalkozói díj, fizetési feltételek
Vállalkozót jelen szerződés szerinti tevékenységek ellátásáért vállalkozói díj illeti meg. A vállalkozó díj - az ajánlatban foglaltak szerint -  nettó ………………….Ft + ÁFA, bruttó …………………. Ft. 
A vállalkozói díj magában foglalja Vállalkozó feladat-ellátáshoz szükséges valamennyi költségét és kiadását. Vállalkozó a Szerződésben meghatározott feladatának ellátásával összefüggésben a vállalkozói díjon, valamint az esetleges késedelmi kamaton felül semmilyen egyéb díjra nem jogosult.
A szerződéskötés, a számlázás és a kifizetések pénzneme: Magyar Forint (HUF).
Megrendelő előleget nem fizet. 
Vállalkozó a szerződés III. pontjában rögzített vállalkozói díjjal összefüggésben a Megrendelő által kiállított teljesítésigazolás birtokában 1 db számla benyújtására jogosult.
Megrendelő a Vállalkozó részére fizetendő vállalkozói díjat a szerződésszerű teljesítésről kiállított teljesítésigazolást követően szabályszerűen kiállított számla ellenében, a Vállalkozó ……………………… számú pénzforgalmi számlájára történő átutalással, a számla kézhezvételét követő 30 napon belül teljesíti. Megrendelő részéről a teljesítésigazolás kiállítására a Budapest Főváros VIII. kerület Józsefvárosi Polgármesteri Hivatal Polgármesteri Kabinetjének kabinetvezetője jogosult. A teljesítésigazolás kiadásának feltétele a Vállalkozó jelen szerződés I. pontjában meghatározott feladatának szerződés szerinti teljesítése. 
Késedelmes fizetés esetén a Megrendelő, mint szerződő hatóság köteles a Ptk.6:155. §-a szerinti késedelmi kamatot és a külön jogszabályban meghatározott költségátalányt megfizetni.
Felek rögzítik, hogy fizetési kötelezettséget kizárólag a jelen szerződésnek és a hatályos jogszabályoknak megfelelő számla és mellékletei Megrendelő általi kézhezvétele eredményez.

IV. A szerződés ütemezése, módosítása, megszűnése, megszüntetése
Vállalkozó köteles a jelen szerződésben foglaltakat a szerződéskötéstől számított 90 napon belül, legkésőbb 2027. február 28. napjáig teljesíteni.  Eltérő napon történő aláírás esetén az utolsóként aláíró fél általi aláírás napjától hatályos a szerződés. 
Felek rögzítik, hogy a Szerződés kizárólag a Felek közös akaratával, írásban módosítható. Felek rögzítik, hogy a Szerződés – alakszerű szerződésmódosítás nélkül – módosul az alábbi esetekben:
1) Felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
2) Felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával.
Felek rögzítik, hogy a Szerződésben súlyos szerződésszegésként nevesített vagy egyéb súlyos szerződésszegések a sérelmet szenvedett fél oldaláról az érdekmúlást önállóan és kétséget kizárólag bizonyítják, így a sérelmet szenvedett fél jogosult a Szerződés azonnali hatállyal történő felmondására.
Súlyos szerződésszegésnek minősül Vállalkozó részéről különösen: 
a) a Szerződésben rögzített feladatok esetében bizonyíthatóan a Vállalkozó hibájából történt mulasztás,
b) a Szerződésben rögzített esetekben a Megrendelő által tett észrevételek, utasítások a Vállalkozó saját hibájából történő figyelmen kívül hagyása,
c) a Vállalkozó olyan tevékenysége vagy mulasztása, mely a Megrendelő jóhírnevét sérti vagy veszélyezteti.
d) a Vállalkozó tevékenységével vagy mulasztásával a Megrendelőnek vagy harmadik személynek történő károkozás.
Súlyos szerződésszegésnek minősül Megrendelő részéről különösen, ha a Megrendelő a feladat ellátásához szükséges adatokat, információkat nem vagy nem teljeskörűen biztosítja Vállalkozó erre irányuló írásbeli felhívása ellenére sem. 
Szerződésszegés esetén bármely Fél köteles fentiekben rögzített felmondási/elállási jogának gyakorlása előtt a másik, szerződésszegő Fél figyelmét írásban felhívni a szerződésszegés megszüntetésére, megfelelő, legalább 3 munkanapos (fizetés teljesítésénél 15 napos) határidő mellett. Az azonnali hatályú felmondást tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. 
A szerződésszegő Fél teljes körű kártérítési felelősséggel tartozik az általa szerződésszegéssel a másik félnek, illetve harmadik személynek okozott kárért.
A Felek jelen vállalkozói szerződés – bármely okból történő – megszűnése esetén kötelesek a szerződés megszűnésétől számított 60 napon belül teljeskörűen elszámolni egymással, beleértve az esetleges kártérítési igényeket is.
V. Felek képviseletében eljáró személyek
Vállalkozó feladatát Megrendelővel folyamatosan egyeztetve köteles ellátni. 
Felek jognyilatkozataikat kizárólag írásban tehetik meg érvényesen. A Felek a fentieken értik a hivatali- és cégkaput, és az elektronikus levelezés (e-mail) formáját is.
A Felek a Szerződésben foglaltak teljesítésének elősegítése érdekében az alábbi személyeket jelölik meg kapcsolattartóként. 
	
	Megrendelő részéről 
	Vállalkozó részéről

	Név:
	Illés Péter
	

	Tel:
	+36 20 458 4976
	

	E-mail:
	illesp@jozsefvaros.hu
	


Felek tudomásul veszik, hogy egymáshoz címzett jognyilatkozatokat hatályosan csak a fenti pontban megjelölt személlyel közölhetik, illetve részére továbbíthatják. A fentiekben meghatározott, Felek képviseletében eljáró személyek változása esetén Felek írásban kötelesek értesíteni egymást. A fentiekben meghatározott személyekben történő változás nem minősül a szerződés módosításának. 

VI. Titoktartás
Felek kijelentik, hogy minden olyan adatot, tényt, információt mely jelen szerződés keretein belül a másik Féllel kapcsolatban a tudomásukra jut, üzleti titokként kezelnek, kivéve melynek nyilvánosságra hozatalát jogszabály előírja.
Vállalkozó köteles mentesíteni a Megrendelőt a fentiek miatt a harmadik személyek által a Megrendelővel szemben érvényesített valamennyi kár, illetve igény vonatkozásában. 
A titoktartási kötelezettség megszegéséből eredő kárért az ezért felelős Fél kártérítési kötelezettséggel tartozik. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a Féllel kapcsolatban lévő egyéb személyekre, közreműködőikre is. A fent felsorolt személyek magatartásáért a titoktartási kötelezettség viszonylatában az érintett Fél úgy felel, mint saját magatartásáért. 

VII. Vegyes és záró rendelkezések
Szerződő Felek kijelentik, hogy szerződéskötési képességük korlátozás alá nem esik, ezért jelen Szerződés megkötésének akadálya nem áll fenn.
Szerződő Felek megegyeznek abban, hogy a vitás kérdést megkísérlik peren kívüli békés úton rendezni, és csak ennek eredménytelensége esetén fordulnak bírósághoz. 
Jelen Szerződésben nem szabályozott kérdésekben a magyar jog, különösen a Ptk. rendelkezései, továbbá a kapcsolódó jogszabályok vonatkozó rendelkezései az irányadóak.
Felek megállapodnak abban, hogy amennyiben a Szerződés bármely pontja kógens jogszabályba ütközne, az adott rendelkezés helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a Szerződés részét képezi).
A Szerződés, valamint az annak alapjául szolgáló, továbbá az azzal kapcsolatos valamennyi dokumentum hivatalos nyelve a magyar.
Jelen Szerződés 4 egymással mindenben megegyező eredeti példányban készült összesen … számozott oldalon, amelyből 3 példány a Megrendelőt, 1 példány a Vállalkozót illeti meg.
Jelen Szerződés a mindkét Fél aláírásra és kötelezettségvállalásra jogosult vezető tisztségviselőjének aláírása esetén érvényes.
Jelen Szerződés az azt utolsóként aláíró fél aláírásának napján lép hatályba. 
Felek jelen Szerződést – annak elolvasását és értelmezését követően – mint akaratukkal mindenben egyezőt jóváhagyólag aláírták. 
Mellékletek: 
1. számú melléklet: Ajánlati felhívás
2. számú melléklet: Vállalkozó ajánlata

Budapest, 2026. ……





…………………………………………
Budapest Főváros VIII. kerület Józsefvárosi Önkormányzat 
Képviseli: Pikó András polgármester
Budapest, 2026. ……





…………………………………………
Vállalkozó



Pénzügyi ellenjegyzés:
Fedezet: a 2026. évi költségvetésről szóló 26/2025. (XII. 11.) önkormányzati rendeletben az 5-20101-135/1 részletező kódon rendelkezésre áll


…………………………………….
Lévai Tamás
Költségvetési és Pénzügyi Ügyosztály vezetője
gazdasági vezető

Jogi szempontból ellenőrizte: 

dr. Törőcsik Edit Julianna 
jegyző nevében és megbízásából 



…………………………………….
	dr. Varga Luca
Jogi Iroda irodavezető

Szakmailag ellenőrizte:



…………………………………
Illés Péter kabinetvezető

